Francis Poulenc

Francis Jean Marcel Poulenc (1899–1963) var en fransk komponist og pianist.

Han fikk sin første pianoundervising av sin mor allerede som fireåring i 1904. Ti år senere studerte han med den spanske pianisten Ricardo Viñes, som var en god venn av Claude Debussy og Maurice Ravel. Poulenc gjorde suksess i 1917 med Rapsodie Nègre, og han var medlem i den unge franske komponistgruppen «Les Six» som ble dannet like etter første verdenskrig. I 1924 oppnådde han ytterligere berømmelse da balletten Les Biches ble uroppført av Sergej Djagilevs dansekompani Ballets Russes.

Poulenc er også kjent som korkomponist, både av sakral og profan musikk, gjennom verk som blant annet Quatre motets pour un temps de pénitence (Fire motetter til fastetiden, 1938-39), Quatre motets pour le temps de Noël (Fire julemotetter, 1951-52), Figure humaine (1943) og Un soir de neige (1944).

 Referanser 

 Eksterne lenker 



 Verkliste (engelsk): http://imslp.org/wiki/List_of_works_by_Francis_Poulenc

Poulenc, Francis
Kategori:Personer fra Paris